Doktor Strenc (film, 2016)

Doktor Strenc () – Marvel Comics-in eyniadlı komiks personajından bəhs edən 2016-cı il istehsalı ABŞ filmi. Film elmi fantastika, macəra və döyüş janrındadır. Film Marvel Kinematoqrafiya Kainatının 14-cü filmidir.

Film ilk dəfə  13 oktyabr 2016-cı ildə Honq Konqda, noyabrin 4-də isə ABŞda 3D və İMAX3D formatlarında göstərilmişdir. Film bütün dünyada 677 milyon $ qazanc əldə etmiş və tənqidçilərdən müsbət rəylər almışdır. Film Ən yaxşı vizual effektə görə Oskar mükafatı namizədi seçilmişdir.

Mövzu
Katmanduda sehrbaz Kayesilius adamları ilə gizli Kamar-Taja daxil olur və oradakı kitabxanaçını öldürür. daha sonra o buradakı mistik bir kitabdan çox güclü bir sehr olan səhifəni cırır. Bunu bilən Qədim Biri onları təqib edir, lakin sonra onların izini itirir.

Doktor Stiven Strenc(Benedikt Kamberbetç) peşəkar bir beyin cərrahıdır. Lakin günlərin birində o, ağır bir avtomobil qəzası keçirir və əllərini idarə edə bilmir. Bütün pulunu əlini əvvəlki kimi sağlam vəziyyətə gətirmək üçün xərcləyən və çarəsiz vəziyyətdə olan Strenc bir gün Conatan Panqborn adındakı bir şəxsin onurğadan aşağısınım iflic olmasına baxmayaraq, birdən-birə sağaldığını eşidir və onun yanına gedir. Panqborn onu Himalayda yerləşən Kamar-Taja yollayır. Strenc burada Qədim Biri və onun tələbələri ilə tanış olur. Burada Qədim Biri öz gücü ilə onu astral səyahətə yollayır. Daha sonra Strenc ondan bu gücü ona öyrətməyi xahiş edir. Uzun isrardan sonra Qədim Biri ona gücün istifadə edilməsini öyrətməyi qəbul edir. Məhz bundan sonra onun başına ağlasığmaz hadisələr gəlir.

Rollarda
 Aktyor  Rol Benedikt Kamberbetç  Stiven Strenc / Doktor Strenc Çivetel Ejiofor   Baron Karl Mordo Reyçel Makadams  Kristin Palmer Benedik Vong  Vong Maykl Stulbarq  Nikodemus Vest Benjamin Bret  Conatan Panqborn Skot Edkins  Lusian Mads Mikkelsen  Kayesilius Tilda Svinton  Qədim Biri (Ancient One)

Qalereya

Həmçinin bax
Doktor Strenc
Marvel Kinematoqrafiya Kainatı

İstinadlar

Kateqoriya:2016-cı ilin ABŞ filmləri
Kateqoriya:ABŞ filmləri
Kateqoriya:Honkonq haqqında filmlər
Kateqoriya:ABŞ-nin 3D filmləri
Kateqoriya:ABŞ-nin döyüş-macəra filmləri
Kateqoriya:ABŞ-nin superqəhrəman filmləri